《桂》
宋代·吴泳

南之山丛丛，桂树生也直。
朱华自成林，不杂众芳植。
上有青鸾栖，因之为羽翼。
移根上林苑，零露滋晓色。
岂不罹凝寒，高标竦孤特。
丹心能自渥，身性不加饰。
所以离骚词，嘉其秉炎德。
相观穹壤间，人统形气识。
阳根为刚明，阴质为暗塞。
灵均莫能招，聊与花辩惑。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。